**Hvalevrijedan projekt završio na najljepši mogući način**

***Studenac projektom „Čiste ručice za zdravlje dječice” donira godišnju zalihu sapuna za 63 škole u Hrvatskoj***

Male pozitivno usmjerene aktivnosti najbolji su način da svatko od nas doprinese očuvanju okoliša i prirode, pogotovo kad o tim istim aktivnostima i promjenama učimo one najmlađe. **Studenac d.o.o.** u suradnji s hrvatskom ekološkom Udrugom **Lijepa Naša** tako je raspisao natječaj za osnovne škole diljem Hrvatske. Pod krovnim nazivom „***Zadatak sitan za zdravlje i prirodu bitan***“, učenike svih hrvatskih osnovnih škola uistinu je čekao „sitan“ zadatak za ono veliko i bitno što je slijedilo po završetku – donacija godišnje zalihe tekućeg sapuna, od čak **60 tisuća litara** za osnovne škole diljem Hrvatske.

Godišnja zaliha, bit će dodijeljena ukupno 63 odgojno-obrazovne ustanove, a pobjeda je pripala Osnovnoj školi Dore Pejačević iz Našica, točnije 4.c razredu kojeg je ovaj tjedan posjetio Studenac tim zajedno sa svojom eko ekipom, maskotama Ekoznalcima.

„Ž*elimo iskoristiti svaku priliku kako bismo najmlađe, koji najlakše i usvajaju zelene navike, , educirali o odgovornom ponašanju, prvenstveno put ovog predivnog zelenog okoliša, kojem itekako dugujemo.*

*Naši Ekoznalci; Krešo, Ornela, Helga i Robi, vrijedna eko ekipa osvojila je najmlađe diljem Lijepe naše, a sad i đake sjajnog 4.c razreda. Ti ekološko osviješteni i vrijedni „plišanci“ pod zajedničkim motom „I korak sitan, za prirodu je bitan!“ djecu su na simpatičan i zabavan način educirali koliko je važno čuvati šume, rijeke, more i morsko dno, a ovim smo projektom osim teme otpada i higijenu djece stavili u prvi plan*“, objasnila je direktorica marketinga Studenca, **Miranda Mladin** te dodala kako je projekt "*Čiste ručice za zdravlje dječice*" pokrenut unutar programa društveno odgovornog poslovanja **Korak bliže zajednici** kojim ovaj trgovački lanac donosi pozitivne promjene te pruža podršku zajednicama u kojima živi i djeluje. Ovim su projektom tako htjeli ukazati na važnost higijene koja je pola zdravlja kod učenika te im podebljati količine sapuna. Pakirani u ambalaže od reciklirane plastike, s prepoznatim motivima Ekoznalaca ovi su sapuni posebno razveselili djecu, a zasigurno će ih i dodatno motivirati, educirati te im osvijestiti važnost očuvanja okoliša.

Studenac, kao jedan od vodećih maloprodajnih lanaca i lanac s najvećim brojem prodavaonica u Hrvatskoj, svjestan je svojeg utjecaja na društvo i u skladu s njim u svoje poslovanje nastoji uvrstiti politike odnosno posebne projekte koji daju pozitivne društvene učinke. Zato su se i odlučili povezati s udrugom prepoznatoj po opsežnom programu rada posebno po projektima i programima odgoja i obrazovanja za okoliš i održivi razvoj, promicanje ekoloških spoznaja te poseban pristup djeci i mladeži o potrebi i načinu očuvanja okoliša. S ciljem podizanja svijesti i edukacije o potrebi očuvanja okoliša, tako je ovaj natječaj pozivao škole i njihove odgovorne osobe da se prijave kako bi svojoj školi osigurali vrijedan paket, godišnju zalihu tekućeg sapuna pakiranog u ekološkoj ambalaži.

|  |  |  |
| --- | --- | --- |
| |  | | --- | |  | |  |

**Kontakt za medije:**

Anja Škulje Makjanić

Voditeljica korporativnih komunikacija u Studencu  
[anja.skulje-makjanic@studenac.hr](mailto:anja.skulje-makjanic@studenac.hr)

Tara Lukičić

PR manager

tara@redagencija.hr

**Trgovački maloprodajni lanac Studenac** kao kompanija posluje od 1991. godine. Kasnih 90-ih proširio je poslovanje otvaranjem veleprodajnog skladišta u Dućama i nekoliko maloprodajnih trgovina u Omišu. Na današnji Studenac, trgovinu-susjed koja pogodnostima za kupce dosljedno prati svjetske trendove, najviše je utjecala 2018. kada počinje transformacija poslovanja popraćena akvizicijama i organskim rastom. Preuzimanjem Istarskih supermarketa i Sonika 2019. lanac jača svoju poziciju i posluje duž cijele jadranske obale. Status utvrđuje 2021. preuzimanjem lanca Bure Trgovina, a važan poslovni iskorak iste godine čini otvaranjem prvih prodavaonica u Zagrebu. Dodatno, u 2022. Studenac preuzima dubrovački Pemo, kutinsku Loniu i više manjih lanaca diljem Hrvatske, te u 2023. lanac Strahinjčica. Studenac je danas prisutan diljem Hrvatske, zapošljava oko 6000 djelatnika, ima preko 1100 prodavaonica te je među vodećim maloprodajnim lancima u Hrvatskoj. Više informacija dostupno je na [studenac.hr](https://www.studenac.hr/), a priopćenja za medije na [studenac.hr/press](https://www.studenac.hr/press).